సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బెంగాల్‌పై గెలిచినా.. పట్నా పైరేట్స్ ఔట్
ప్రొ కబడ్డీ లీగ్‌ నుంచి పట్నా వెనుదిరిగింది. టోర్నీ ఆరంభం నుంచి ఆ జట్టుని గెలిపిస్తూ వచ్చిన పర్దీప్ నర్వాల్ ఆఖరి మ్యాచ్‌‌లోనూ రికార్డు స్థాయి ప్రదర్శనతో విజయాన్ని అందించాడు.
Samayam Telugu | Updated:
Oct 7, 2019, 07:42AM IST
హైలైట్స్
ప్రొ కబడ్డీ లీగ్‌లో ముగిసిన పట్నా పైరేట్స్‌ పోరాటం
ఆఖరి మ్యాచ్‌లోనూ చెలరేగిన పర్దీప్ నర్వాల్
సీజన్‌లో 300 పాయింట్ల మైలురాయిని అందుకున్న పట్నా స్టార్ రైడర్
ఇప్పటికే ప్లేఆఫ్‌కి చేరిన బెంగాల్ వారియర్స్
ప్రొ కబడ్డీ లీగ్ ఏడో సీజన్ నుంచి పట్నా పైరేట్స్‌ ఆదివారం రాత్రి నిష్క్రమించింది. ఇప్పటికే ప్లేఆఫ్ బెర్తుకి దూరమైన ఆ జట్టు నోయిడా వేదికగా బెంగాల్ వారియర్స్‌తో జరిగిన తన ఆఖరి మ్యాచ్‌లో 69-41 తేడాతో గెలిచి ఇంటిబాట పట్టింది. వారానికి ముందే ప్లేఆఫ్ బెర్తుని ఖాయం చేసుకున్న బెంగాల్ వారియర్స్ మ్యాచ్‌లో ఓడినప్పటికీ.. పట్టికలో రెండో స్థానాన్ని కాపాడుకోగలిగింది. మ్యాచ్‌లో ఏకంగా 110 పాయింట్లు నమోదవగా.. ప్రొ కబడ్డీ చరిత్రలోనే ఇన్ని పాయింట్ల మ్యాచ్ జరగడం ఇదే తొలిసారి.
మ్యాచ్‌లో 31 సార్లు రైడ్‌కి వెళ్లిన పట్నా పైరేట్స్ స్టార్ రైడర్ పర్దీప్ నర్వాల్ ఏకంగా 34 పాయింట్లు సాధించాడు. దీంతో.. మ్యాచ్ మొత్తం వన్ మ్యాన్ షో తరహాలో జరిగిపోయింది. ఒంటిచేత్తో పట్నాని గెలిపించిన పర్దీప్.. ఒక్క కబడ్డీ సీజన్‌లోనే 300 పాయింట్లు సాధించిన ప్లేయర్‌గానూ నిలిచాడు. అతనికి డిఫెండర్ నీరజ్ (5 పాయింట్లు) నుంచి కొద్దిపాటి సహకారం మాత్రమే లభించింది.